
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Sabiedrības integrācijas fondam finansējumu, kas nepārsniedz 1 500 000 euro, valsts budžeta finansētās programmas "Latviešu valodas mācības Ukrainas civiliedzīvotājiem" īstenošanai 2022. gadā, lai nodrošinātu latviešu valodas mācības Ukrainas civiliedzīvotājiem A1 un A2 prasmes līmenī, tai skaitā:
· 1.1. 1 486 336 euro programmas projektu īstenošanai;
· 1.2. 13 664 euro programmas administrēšanai.
· 2. Sabiedrības integrācijas fondam normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram 2022. gadā.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

